Khwarezmian

Lo khwarezmian (o khwarazmian, corasmian, khorezmian, coresmian) es una lenga iraniana atudada que foguèt parlada en Khwarezm en Ozbequistan, e tamben en Cazacstan e Turcmenistan actuals. 

 Classificacion 
Lo khwarezmian es una lenga iraniana orientala qu'es donc pròcha de las autras lengas iranianas mejanas conegudas en Asia Centrala e en Turkestan, lo bactrian, lo khotanés e subretot del sogdian.

 Descubèrta de la lenga 
Lo khwarezmian foguèt identificat al començament del sègle XX per de glòsas contengudas dins de manuscrits en lenga aràbia, subretot lo Qunyat al-munya li tâtmin al-ghuna, un tractat juridicMacKenzie 1990, p. 1.. En 1948, un exemplari del diccionari d'arabi Muqaddimat al-’adab qu'èra glosat en khwarezmian foguèt descubèrt, mas jamai publicatMcKenzie 1990, p. 2.. 

Qualques materials epigrafics del sègle II apC existisson dins una escritura aramèa, sus de monedas, de fusta o de cuèr. La lenga foguèt remplaçada per de parlars turqueses a la fin de l'Edat Mejana.

 Escritura 
Los materials khwarezmians dels manuscrits arabis son escriches amb l'alfabet arabi e son datats dels sègles X e XIVEdel'man 2000, p. 95..

 Referéncias 

 Fonts 
  Iosif M. Oranskij, 1977, Les langues iraniennes, traduit per Joyce Blau, Institut d'études iraniennes de l'Université de la Sorbonne Nouvelle, documents et ouvrages de référence 1, París, Librairie C. Klincksieck.
  David N. MacKenzie, 1990, The Khwarezmian Element in the Qunyat Al-Munya , Londres, School of Oriental and African Studies, University of London.
  Д. И. Эдельман, 2000, Xopeзмийский язык, dins Языки мира, Иранские языки III, Восточноиранские языки, p. 95-105, Moscòu, Indrik.
  A. A. Фpeйман, 1951, Xopeзмийский язык. Maтерилы и иccледования, 1, Moscòu, Izdatel'stvo Akademii Nauk SSSR. 

Categoria:Inventari de lengas
Categoria:Lenga iraniana
Categoria:Lenga d'Ozbequistan
Categoria:Lenga de Turcmenistan
Categoria:lenga de Cazacstan
Categoria:Lenga mòrta